CELEX: 32004L0088
Language: sk
Date: 2004-09-07 00:00:00
Title: Smernica Komisie 2004/88/ES zo 7. septembra 2004, ktorou sa mení a dopĺňa smernica Rady 76/768/EHS o kozmetických výrobkoch na účely prispôsobenia jej prílohy III technickému pokroku Text s významom pre EHP

8.9.2004   
            
            
               SK
            
            
               Úradný vestník Európskej únie
            
            
               L 287/5
            
         
      SMERNICA KOMISIE 2004/88/ES
   zo 7. septembra 2004,
   ktorou sa mení a dopĺňa smernica Rady 76/768/EHS o kozmetických výrobkoch na účely prispôsobenia jej prílohy III technickému pokroku
   (Text s významom pre EHP)
   KOMISIA EURÓPSKYCH SPOLOČENSTIEV,
   so zreteľom na Zmluvu o založení Európskeho spoločenstva,
   so zreteľom na smernicu Rady 76/768/EHS z 27. júla 1976 o aproximácii právnych predpisov členských štátov týkajúcich sa kozmetických výrobkov (1), a najmä na jej článok 8 ods. 2,
   po konzultácii s Vedeckým výborom pre kozmetické výrobky a nepotravinové výrobky určené pre spotrebiteľov,
   keďže:
   
               (1)
            
            
               Hodnotenie rizika sa neukončilo v súlade s nariadením Rady (EHS) č. 793/93 o vyhodnocovaní a kontrole rizík existujúcich látok (2), predĺžila sa do 30. septembra 2004 lehota na zaradenie xylénu pyžmového a ketónu pyžmového do časti 2 prílohy III k smernici 76/768/EHS.
            
         
               (2)
            
            
               Dňa 8. januára 2004 prijal Vedecký výbor pre toxicitu, ekotoxicitu a životné prostredie stanovisko k výsledkom hodnotenia rizika xylénu pyžmového a ketónu pyžmového, ktoré sa vykonávalo v súlade s nariadením (EHS) č. 793/93.
            
         
               (3)
            
            
               Vedecký výbor pre kozmetické výrobky a nepotravinové výrobky určené pre spotrebiteľov (SCCNFP) potvrdil, že xylén pyžmový sa bezpečne môže používať v kozmetických výrobkoch, okrem výrobkov na ústnu hygienu, až do maximálnej koncentrácie 1 % vo finálnom výrobku pri jemných vôňach, 0,4 % pri toaletnej vode a 0,03 % pri iných výrobkoch a ketón pyžmový sa môže bezpečne používať v kozmetických výrobkoch, okrem výrobkov na ústnu hygienu, až do maximálnej koncentrácie 1,4 % vo finálnom výrobku pri jemných vôňach, 0,56 % pri toaletnej vode a 0,042 % pri iných výrobkoch.
            
         
               (4)
            
            
               Preto je potrebné, aby sa xylén pyžmový a ketón pyžmový zahrnuli do časti 1 prílohy III k smernici 76/768/EHS, pričom zodpovedajúce záznamy v časti 2 uvedenej prílohy by sa mali vypustiť.
            
         
               (5)
            
            
               Smernica 76/768/EHS by sa podľa toho mala primerane zmeniť a doplniť.
            
         
               (6)
            
            
               Opatrenia ustanovené v tejto smernici sú v súlade so stanoviskom Stáleho výboru pre kozmetické výrobky,
            
         PRIJALA TÚTO SMERNICU:
   Článok 1
   Príloha III k smernici 76/768/EHS sa mení a dopĺňa podľa prílohy k tejto smernici.
   Článok 2
   1.   Členské štáty uvedú do účinnosti zákony, iné predpisy a správne opatrenia potrebné na dosiahnutie súladu s touto smernicou najneskôr do 1. októbra 2004. Bezodkladne oznámia Komisii znenie týchto ustanovení a korelačnú tabuľku medzi týmito ustanoveniami a touto smernicou.
   Členské štáty uvedú priamo v prijatých ustanoveniach alebo pri ich úradnom uverejnení odkaz na túto smernicu. Podrobnosti o odkaze upravia členské štáty.
   2.   Členské štáty oznámia Komisii znenie hlavných ustanovení vnútroštátneho práva, ktoré prijmú v oblasti upravenej touto smernicou.
   Článok 3
   Táto smernica nadobúda účinnosť na tretí deň nasledujúci po jej uverejnení v Úradnom vestníku Európskej únie.
   Článok 4
   Táto smernica je adresovaná členským štátom.
   
      V Bruseli 7. septembra 2004
      
         
            Za Komisiu
         
         Olli REHN
         
         
            člen Komisie
         
      
   
   
      (1)  Ú. v. ES L 262, 27.9.1976, s. 169. Smernica naposledy zmenená a doplnená smernicou Komisie 2003/83/ES (Ú. v. EÚ L 238, 25.9.2003, s. 23).
   
      (2)  Ú. v. ES L 84, 5.4.1993, s. 1. Nariadenie zmenené a doplnené nariadením (ES) č. 1882/2003 (Ú. v. EÚ L 284, 31.10.2003, s. 1).
   
      PRÍLOHA
      Príloha III k smernici 76/768/ES sa mení a dopĺňa takto:
      
                  1.
               
               
                  V časti 2 sa vypúšťajú záznamy pod referenčnými číslami 61 a 62.
               
            
                  2.
               
               
                  V časti 1 sa pod referenčnými číslami 96 a 97 pridávajú tieto položky:
                  
                              Referenčné číslo
                           
                           
                              Látka
                           
                           
                              Obmedzenia
                           
                           
                              Podmienky používania a upozornenia, ktoré musia byť uvedené na obale
                           
                        
                              Oblasť aplikácie a/alebo používania
                           
                           
                              Najvyššie prípustná koncentrácia v konečnom kozmetickom výrobku
                           
                           
                              Iné obmedzenia a požiadavky
                           
                        
                              a
                           
                           
                              b
                           
                           
                              c
                           
                           
                              d
                           
                           
                              e
                           
                           
                              f
                           
                        
                              „96
                           
                           
                              Xylén pyžmový (č. CAS 81-15-2)
                           
                           
                              Všetky kozmetické výrobky s výnimkou výrobkov na ústnu hygienu
                           
                           
                              
                                          a)
                                       
                                       
                                          1,0 % v parfumoch a parfumových vodách
                                       
                                    
                                          b)
                                       
                                       
                                          0,4 % v toaletnej vode
                                       
                                    
                                          c)
                                       
                                       
                                          0,03 % v iných výrobkoch
                                       
                                    
                           
                               
                           
                           
                               
                           
                        
                              97
                           
                           
                              Ketón pyžmový (č. CAS 81-14-1)
                           
                           
                              všetky kozmetické výrobky s výnimkou výrobkov na ústnu hygienu
                           
                           
                              
                                          a)
                                       
                                       
                                          1,4 % v parfumoch a parfumových vodách
                                       
                                    
                                          b)
                                       
                                       
                                          0,56 % v toaletnej vode
                                       
                                    
                                          c)
                                       
                                       
                                          0,042 % v iných výrobkoch“